שיחה:מאט דאלאס

message: אם שחקן כל כך זניח מקבל ערך, אז לכל אדם מגיע ערך. יש מדענים דגולים וחוקרים גדולים בעולם שלא זוכים לערך, אבל אם הופעת 2 שניות בסדרת טלויזיה לא חשובה אז אתה חשוב. יש שחושבים שאם אתה מופיע בטלויזיה משמע אתה קיים ותחי הידוענות (סליברטאות) לעולם Hanay - שיחה 12:56, 16 ביולי 2009 (IDT)
replies: text: קייל XY ו"הפמליה" הן סדרות מוכרות, ולפחות "הפמליה" נחשבת על ידי המבקרים למאוד איכותית. שחקן מוכר, שפרצופו נצפה בשתי סדרות ידועות על ידי מיליונים, זכאי שייכתב עליו ערך בוויקיפדיה, ויותר נכון הקורא זכאי לדעת עליו את הפרטים הדרושים לו. ושני דברים שלא קשורים למאט דאלאס - אם חסרים ערכים על מדענים דגולים וחוקרים דגולים - כתבי אותם. איש לא ימחוק אותם. ושנית, אכן יש להאבק בערכי ההבל. כמו הערך על אותה שחקנית באופרת סבון נורבגית. אם המלחמה הזו תוסט למחוזות אבודים מראש, תוך הצהרות רמות כמו "תחי הסלבריטאות", רבים מאלו שהיו יכולים להצטרף לקונצנזוס על מחיקת ערכי שחקניות נורבגיות, משוררים לרגע באתרי אינטרנט, שרברבים ידועים, סופרים שטרם יצאו מהמגירה וכיוצא בזה, לא יצטרפו. את הקו יש למתוח במקום סביר. מאט דאלאס נמצא סמוך מאוד לקו, אך לא מעבר לו. אלמוג 21:05, 20 באוגוסט 2009 (IDT)
replies: text: :אני מסכים עם אלמוג, ולמעשה הוא כתב כמעט את כל מה שהתכוונתי לכתוב בעצמי. שחקן ראשי בסדרה מוכרת ופופולרית מבית היוצר של רשת ABC, שהיו לה 3 עונות ושצפו בה מיליונים ברחבי העולם (שודרה גם בישראל) - בהחלט זכאי לערך. Lostam - שיחה 21:09, 20 באוגוסט 2009 (IDT)
חנה, לא יודע למה נפלת על הבחור הזה דווקא, אבל אלמוג ולוסטם הבהירו היטב את חשיבות הערך לפני חודשיים וחצי, ואני מצטרף לדבריהם. עידו • שיחה 07:35, 10 בנובמבר 2009 (IST)

text: נפלתי עליו כי הוא בעיני דוגמה מייצגת לערכים ממש ממש ממש מיותרים בויקיפדיה. את הסדרה הפמליה ראיתי מספר פעמים. אני מאד אוהבת אותה. ואני לא זוכרת את השחקן זה. כל כך זניח הוא היה בה. את הסדרה XY ראיתי פעם אחת בתקופה שהיה לי הוט. ומיד ראו שזו עוד סדרה מיותרת כמו הרבה סדרות מיותרות. וזה כל מה שהוא עשה. אז למה מגיע לו ערך?  העובדה שהסדרה בזאת שודרה 3 עונות, אז מה. מה חשיבותה? מה חשיבותו? אני לא מסכימה עם אלמוג, מאט דאלאס בעיני נמצא מעבר לקו Hanay •  שיחה • ראית את פורטל הארכאולוגיה?  07:55, 10 בנובמבר 2009 (IST)
replies: text: :הופעת אורח בסדרת טלוויזיה ודאי שאינה אינדיקציה לכלום. העובדה שגילם דמות ראשית בסדרת טלוויזיה מצליחה - ולא לנו השאלה אם היא מיותרת או לא - היא זו שמקנה לו חשיבות. עידו • שיחה 08:17, 10 בנובמבר 2009 (IST)
replies: text: ::לא מסכימה איתך.  צמד המילים "סדרת טלויזיה" לא מקנה חשיבות. מהות סדרת הטלויזיה מקנה. בוא נישאר חלוקים בדעתנו Hanay •  שיחה • ראית את פורטל הארכאולוגיה?  08:23, 10 בנובמבר 2009 (IST)
replies: text: :::חנה, המחלוקת היא כמובן לגיטימית. מה שלא לגיטימי הוא להניח מחדש תבנית חשיבות, חודשיים וחצי אחרי שהונחה בפעם הקודמת והוסרה לאחר ש-2 ויקיפדים הבהירו חשיבות (ועכשיו יש כבר שלושה). הדרך פתוחה בפנייך לפתוח הצבעת מחיקה. באמת יש לנו מחסור בכאלה לאחרונה. Lostam - שיחה 09:50, 10 בנובמבר 2009 (IST)
replies: text: ::::אני לא הינחתי מעולם תבנית הבהרת חשיבות. זו הפעם הראשונה שהנחתי תבנית כזאת מאז שנרשמתי לויקיפדיה. לדעתי אתה מתבלבל עם דף השיחה שהיתה תגובה לפסקה שכתבתי לעיל. לא הובהרה שום חשיבות של הערך, הובהרה דעתך ודעתו של אלמוג לחשיבות הערך. ועם כל הכבוד לשניכם ואני כותבת זאת עם אהבה לשניכם, מן הראוי היה שלא תסיר את התבנית, אלא תחכה בסבלנות את השבוע ותשמע דעות של אחרים. Hanay •  שיחה • ראית את פורטל הארכאולוגיה?  11:20, 10 בנובמבר 2009 (IST)
replies: text: :::::זה לא משנה מי הניח את תבנית החשיבות לפני חודשיים וחצי. היא הונחה, ועל פי הכללים מאחר ונמצאו שני ויקיפדים בעלי זכות הצבעה שנימקו חשיבות (ונימוק חשיבות היה, גם אם את לא מסכימה לו), בכל מקרה מחיקה מהירה לא תהיה כאן, והדרך היחידה למחוק את הערך היא לקחת אותו להצבעת מחיקה ולהשיג בה את הרוב הדרוש למחיקה. לכן, אין כל טעם בהצבת תבנית חשיבות פעם נוספת. גם אם בשבוע הקרוב יימצאו 20 ויקיפדים שיתמכו במחיקת הערך, עדיין הוא לא יימחק ללא הצבעת מחיקה. מעבר לכך, זה לא מקובל אצלנו לחזור ולהניח תבנית חשיבות זמן כה קצר אחרי שהוסרה, מבלי להצביע על איזשהו שינוי מהותי בנסיבות. Lostam - שיחה 11:26, 10 בנובמבר 2009 (IST)
replies: text: ::::::: מסכים עם אלמוג, רק שאצלי הקו הרבה יותר רחוק, ומאט דאלאס נמצא במקום בטוח (שמגיע לו ערך). סדרה פופולרית, המשדרת ב-Prime time, זכתה להצלחה רבה, הופקה על ידי רשת גדולה, ועשרות מיליוני צופים צפו וצופים בה. שחקן ראשי המופיע בפני עשרות מיליונים - בודאי שזכאי לערך (רק בפרק הראשון של אחד העונות צפו 5.2 מיליון צופים. לדעתי יותר אנשים שמעו עליו מאשר על גילה אלמגור (ובהתאם החשיבות היחסית של הערך). דרור - שיחה 11:28, 10 בנובמבר 2009 (IST)

text: :אני מסכים עם פתיחת דבריו של אלמוג גם כן. הוא היה בתפקיד הראשי בסדרה שמליונים ראו. אז נכון, זו לא פעילות אליטיסטית מרנינה, אבל אנחנו לא כאן כדי לקבוע איכות של שחקן, אלא חשיבות. על האיש הזה אנשים ירצו לקרוא. חוץ מזה, יש נהלים. אלמוג ולוסטם הבהירו חשיבות, אז התבנית יורדת. אם את עדיין חושבת שצריך למחוק אפשר לפתוח הצבעת מחיקה. בעצמך אמרת שזו הפעם הראשונה שאת מניחה תבנית, אז אנא, האמיני לאלו מאיתנו שחוו את זה כבר פעמים רבות. נינצ'ה - שיחה  (הזהרו מחיקויים!) 11:37, 10 בנובמבר 2009 (IST)
replies: text: ::לוסתם, חיפשתי וחיפשתי ולא ראיתי ששמו תבנית הבהרת חשיבות לפני חודשיים. כך שהתבנית ששמתי היום היתה הפעם הראשונה. אבל אולי אני טועה, אולי שמו ואני לא מצליחה לזהות. מאד רציתי לראות מי שם את התבנית, רציתי למצוא את הויקיפד שחושב כמוני. היום מחקו את הערך הדר מרקס. בינתי לא מצליחה לקלוט למה ערך זה חשוב יותר. אבל באמת לא נורא אם הערך הזה יישאר יש עוד רבים כמוהו ופחותים ממנו, אז מה זה עוד ערך אחד (וסליחה על הציניות ) Hanay •  שיחה • ראית את פורטל הארכאולוגיה?  17:07, 10 בנובמבר 2009 (IST)
replies: text: :::ברוקולי הניח תבנית חשיבות ב-20 באוגוסט בשעה 13:05. תסתכלי כאן. חופשה מהנה, Lostam - שיחה 19:08, 10 בנובמבר 2009 (IST)
replies: text: ::::מתה על ברוקולי , תודה על האיחולים. זהו אני סוגרת את המחשב. להתראות עוד שבועיים Hanay •  שיחה • ראית את פורטל הארכאולוגיה?  19:30, 10 בנובמבר 2009 (IST)
replies: text: ::::: תצלמי הרבה תמונות. ותזהרי מתנינים. דרור - שיחה 10:03, 11 בנובמבר 2009 (IST)
thread_title:  שחקן מאד זניח